title: Απόφαση της Επιτροπής, της 14ης Δεκεμβρίου 2009 , για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη [κοινοποιηθείσα υπό τον αριθμό Ε(2009) 9909] (Κείμενο που παρουσιάζει ενδιαφέρον για τον ΕΟΧ)

text:
               15.12.2009

               EL

               Επίσημη Εφημερίδα της Ευρωπαϊκής Ένωσης

               L 328/76

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2009
   για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη
   [κοινοποιηθείσα υπό τον αριθμό Ε(2009) 9909]
   (Κείμενο που παρουσιάζει ενδιαφέρον για τον ΕΟΧ)
   (2009/952/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:

               (1)

               Με την απόφαση 2008/855/ΕΚ της Επιτροπής (3) θεσπίζονται ορισμένα μέτρα ελέγχου όσον αφορά την κλασική πανώλη των χοίρων στα κράτη μέλη ή στις περιφέρειές τους που ορίζονται στο παράρτημα («τα οικεία κράτη μέλη»).

               (2)

               Σύμφωνα με το άρθρο 7 της απόφασης 2008/855/ΕΚ απαγορεύεται να αποστέλλονται από τα οικεία κράτη μέλη προς άλλα κράτη μέλη φορτία νωπού κρέατος χοίρων από εκμεταλλεύσεις που βρίσκονται στις περιοχές που περιλαμβάνονται στο μέρος ΙΙΙ του παραρτήματος της εν λόγω απόφασης, καθώς και παρασκευάσματα κρέατος και προϊόντα κρέατος που αποτελούνται από ή περιέχουν τέτοιου είδους κρέας.

               (3)

               Η απόφαση 2008/855/ΕΚ εφαρμόζεται έως τις 31 Δεκεμβρίου 2009. Με βάση την κατάσταση της κλασικής πανώλης των χοίρων σε περιοχές της Βουλγαρίας, της Γερμανίας, της Γαλλίας, της Ουγγαρίας και της Σλοβακίας κρίνεται σκόπιμο να παραταθεί η περίοδος εφαρμογής της εν λόγω απόφασης έως την 31η Δεκεμβρίου 2011.

               (4)

               Για να αποτραπεί η διασπορά της κλασικής πανώλης των χοίρων από τη Ρουμανία προς άλλα κράτη μέλη, εκδόθηκε η απόφαση 2006/779/ΕΚ της Επιτροπής, της 14ης Νοεμβρίου 2006, σχετικά με μεταβατικά μέτρα ελέγχου της υγείας των ζώων για την καταπολέμηση της κλασικής πανώλης των χοίρων στη Ρουμανία (4). Η εν λόγω απόφαση εφαρμόζεται έως τις 31 Δεκεμβρίου 2009.

               (5)

               Η Ρουμανία προσκόμισε πληροφορίες στην Επιτροπή σύμφωνα με τις οποίες η κατάσταση της κλασικής πανώλης των χοίρων στο εν λόγω κράτος μέλος έχει βελτιωθεί σημαντικά. Ωστόσο, με βάση τα διαθέσιμα δεδομένα, θα πρέπει να συνεχίσουν να εφαρμόζονται πρόσθετα μέτρα ελέγχου της υγείας των ζώων στη Ρουμανία όσον αφορά την κλασική πανώλη των χοίρων. Είναι, επομένως, σκόπιμο να περιληφθεί η Ρουμανία στο μέρος ΙΙΙ του παραρτήματος της απόφασης 2008/855/ΕΚ. Η συμπερίληψη της Ρουμανίας στο μέρος ΙΙΙ του παραρτήματος της απόφασης 2008/855/ΕΚ θα πρέπει να επανεξεταστεί υπό το πρίσμα των αποτελεσμάτων επιθεώρησης της Ένωσης που θα διεξαχθεί στη Ρουμανία το πρώτο εξάμηνο του 2010.

               (6)

               Για να εξασφαλιστεί η ασφάλεια του νωπού χοιρινού κρέατος και παρασκευασμάτων κρέατος και προϊόντων κρέατος που αποτελούνται από ή περιέχουν τέτοιου είδους κρέας και τα οποία εισάγονται στις περιοχές του μέρους ΙΙΙ του παραρτήματος της απόφασης 2008/855/ΕΚ από περιοχές που δεν αναφέρονται στο εν λόγω μέρος, οι εγκαταστάσεις που παράγουν, αποθηκεύουν και μεταποιούν τέτοιου είδους προϊόντα θα πρέπει να εγκρίνονται από την αρμόδια αρχή και να κοινοποιούνται στην Επιτροπή. Επιπλέον, η παραγωγή, η αποθήκευση και η μεταποίηση τέτοιου κρέατος και προϊόντων ή παρασκευασμάτων κρέατος θα πρέπει να γίνονται χωριστά από την παραγωγή, αποθήκευση και μεταποίηση άλλων προϊόντων κρέατος που αποτελούνται από ή περιέχουν κρέας από εγκαταστάσεις που βρίσκονται στις περιοχές του μέρους ΙΙΙ του παραρτήματος της εν λόγω απόφασης.

               (7)

               Για να εξασφαλιστεί η ιχνηλασιμότητα του νωπού χοιρινού κρέατος και παρασκευασμάτων κρέατος και προϊόντων κρέατος που αποτελούνται από ή περιέχουν τέτοιου είδους κρέας και τα οποία εισάγονται στις περιοχές του μέρους ΙΙΙ του παραρτήματος της απόφασης 2008/855/ΕΚ από περιοχές που δεν αναφέρονται στο εν λόγω μέρος, το κρέας και τα προϊόντα και παρασκευάσματα κρέατος θα πρέπει να φέρουν την κατάλληλη σήμανση. Συνεπώς, το νωπό χοιρινό κρέας θα πρέπει να φέρει το σήμα καταλληλότητας που προβλέπεται στο κεφάλαιο ΙΙΙ του τμήματος Ι του παραρτήματος Ι του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (5). Τα παρασκευάσματα κρέατος και τα προϊόντα κρέατος που περιέχουν τέτοιο χοιρινό κρέας θα πρέπει να φέρουν σήμανση με το σήμα αναγνώρισης που προβλέπεται στο τμήμα Ι του παραρτήματος ΙΙ του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (6).

               (8)

               Η απόφαση 2008/855/ΕΚ θα πρέπει να τροποποιηθεί ανάλογα.

               (9)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2008/855/ΕΚ τροποποιείται ως εξής:

               1.

               Παρεμβάλλεται το ακόλουθο άρθρο 8α:
               «Άρθρο 8α
               Αποστολή νωπού κρέατος χοίρων και παρασκευασμάτων κρέατος και προϊόντων κρέατος που αποτελούνται από ή περιέχουν τέτοιου είδους κρέας από περιοχές εκτός των περιοχών που απαριθμούνται στο μέρος ΙΙΙ του παραρτήματος σε άλλα κράτη μέλη
               1.   Τα οικεία κράτη μέλη στα οποία ανήκουν περιοχές που περιλαμβάνονται στο μέρος ΙΙΙ του παραρτήματος μπορούν να επιτρέπουν την αποστολή σε άλλα κράτη μέλη νωπού χοιρινού κρέατος που προέρχεται από χοίρους εκμεταλλεύσεων που βρίσκονται εκτός των περιοχών που περιλαμβάνονται στο μέρος ΙΙΙ του παραρτήματος, καθώς και την αποστολή παρασκευασμάτων κρέατος και προϊόντων κρέατος που αποτελούνται από ή περιέχουν τέτοιο κρέας, εάν το κρέας, τα παρασκευάσματα κρέατος και τα προϊόντα κρέατος έχουν παραχθεί, αποθηκευτεί και μεταποιηθεί σε εγκαταστάσεις:

                           α)

                           που έχουν εγκριθεί για το σκοπό αυτό από την αρμόδια αρχή και έχουν κοινοποιηθεί στην Επιτροπή·

                           β)

                           η παραγωγή, η αποθήκευση και η μεταποίηση γίνονται χωριστά από άλλα προϊόντα που αποτελούνται από ή περιέχουν κρέας από εγκαταστάσεις που βρίσκονται στις περιοχές που απαριθμούνται στο μέρος ΙΙΙ του παραρτήματος.

                     2.   Το νωπό χοιρινό κρέας που αναφέρεται στην παράγραφο 1 φέρει τη σήμανση που προβλέπεται στο κεφάλαιο ΙΙΙ του τμήματος Ι του παραρτήματος Ι του κανονισμού (ΕΚ) αριθ. 854/2004.
               Τα παρασκευάσματα κρέατος και τα προϊόντα κρέατος που αναφέρονται στην παράγραφο 1 φέρουν τη σήμανση που προβλέπεται στο τμήμα Ι του παραρτήματος ΙΙ του κανονισμού (ΕΚ) αριθ. 853/2004.».

               2.

               Στο άρθρο 15, η ημερομηνία «31 Δεκεμβρίου 2009» αντικαθίσταται από την ημερομηνία «31 Δεκεμβρίου 2011».

               3.

               Στο μέρος ΙΙΙ του παραρτήματος προστίθεται η ακόλουθη καταχώριση:
               «Ρουμανία

               Ολόκληρη η επικράτεια της Ρουμανίας.».

         Άρθρο 2
   Το άρθρο 1 σημείο 3 εφαρμόζεται από την 1η Ιανουαρίου 2010.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 14 Δεκεμβρίου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 395 της 30.12.1989, σ. 13.

      (2)  ΕΕ L 224 της 18.8.1990, σ. 29.

      (3)  ΕΕ L 302 της 13.11.2008, σ. 19.

      (4)  ΕΕ L 314 της 15.11.2006, σ. 48.

      (5)  ΕΕ L 139 της 30.4.2004, σ. 206.

      (6)  ΕΕ L 139 της 30.4.2004, σ. 55.


title: Απόφαση 2009/935/ΔΕΥ του Συμβουλίου, της 30ής Νοεμβρίου 2009 , για τον καθορισμό του καταλόγου τρίτων κρατών και οργανισμών με τους οποίους η Ευρωπόλ συνάπτει συμφωνίες

text:
               11.12.2009

               EL

               Επίσημη Εφημερίδα της Ευρωπαϊκής Ένωσης

               L 325/12

      ΑΠΌΦΑΣΗ 2009/935/ΔΕΥ ΤΟΥ ΣΥΜΒΟΥΛΊΟΥ

   της 30ής Νοεμβρίου 2009
   για τον καθορισμό του καταλόγου τρίτων κρατών και οργανισμών με τους οποίους η Ευρωπόλ συνάπτει συμφωνίες
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (1) («απόφαση Ευρωπόλ»), και ιδίως το άρθρο 26 παράγραφος 1 στοιχείο α),
   την απόφαση 2009/934/ΔΕΥ του Συμβουλίου, της 30ής Νοεμβρίου 2009, με την οποία καθορίζονται οι κανόνες εφαρμογής που διέπουν τις σχέσεις της Ευρωπόλ με τους εταίρους της, περιλαμβανομένης της ανταλλαγής δεδομένων προσωπικού χαρακτήρα και διαβαθμισμένων πληροφοριών (2), και ιδίως τα άρθρα 5 και 6,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το Συμβούλιο, ενεργώντας με ειδική πλειοψηφία και αφού ζητήσει τη γνώμη του Ευρωπαϊκού Κοινοβουλίου, καθορίζει τον κατάλογο των τρίτων κρατών που αναφέρονται στο άρθρο 23 παράγραφος 1 της απόφασης Ευρωπόλ, με τα οποία η Ευρωπόλ δύναται να συνάπτει συμφωνίες.

               (2)

               Εναπόκειται στο διοικητικό συμβούλιο να καταρτίσει αυτόν τον κατάλογο.

               (3)

               Είναι ευκταίο να προβλεφθεί διαδικασία η οποία θα καθορίζει με ποιον τρόπο μπορούν να προστίθενται στον κατάλογο των τρίτων κρατών και οργανισμών τρίτα κράτη και οργανισμοί με τους οποίους η Ευρωπόλ συνάπτει συμφωνίες,

         ΑΠΟΦΑΣΙΖΕΙ:
   Άρθρο 1
   1.   Σύμφωνα με το άρθρο 23 παράγραφος 2 της απόφασης Ευρωπόλ, η Ευρωπόλ συνάπτει συμφωνίες με τα τρίτα κράτη και τους οργανισμούς που περιλαμβάνονται στον κατάλογο του άρθρου 2 που ακολουθεί. Η Ευρωπόλ μπορεί να ξεκινά τη διαδικασία για τη σύναψη συμφωνίας αμέσως μόλις το τρίτο κράτος ή ο οργανισμός περιληφθεί σε αυτόν τον κατάλογο. Η Ευρωπόλ καταβάλλει κάθε δυνατή προσπάθεια για τη σύναψη συμφωνίας συνεργασίας που θα καθιστά δυνατή την ανταλλαγή δεδομένων προσωπικού χαρακτήρα, εκτός εάν αποφασίζει διαφορετικά το διοικητικό συμβούλιο.
   2.   Η Ευρωπόλ ιεραρχεί τη σύναψη συμφωνιών συνεργασίας με τρίτα κράτη και οργανισμούς που περιλαμβάνονται στον κατάλογο, λαμβάνοντας υπόψη τις επιχειρησιακές ανάγκες της Ευρωπόλ και τους διαθέσιμους ανθρώπινους και οικονομικούς πόρους. Το διοικητικό συμβούλιο μπορεί να παρέχει στον διευθυντή όσες περαιτέρω οδηγίες κρίνει αναγκαίες για τη διαπραγμάτευση συγκεκριμένης συμφωνίας.
   3.   Ο διευθυντής ενημερώνει τακτικά το διοικητικό συμβούλιο σχετικά με την πορεία των υπό εξέλιξη διαπραγματεύσεων με τρίτα μέρη και υποβάλλει έκθεση προόδου ανά εξάμηνο.
   Άρθρο 2
   1.   Ένα μέλος του διοικητικού συμβουλίου ή της Ευρωπόλ μπορεί να προτείνει να προστεθεί ένα νέο τρίτο κράτος ή οργανισμός στον κατάλογο. Κατ’ αυτόν τον τρόπο, υπογραμμίζουν την επιχειρησιακή αναγκαιότητα για τη σύναψη συμφωνίας συνεργασίας με το συγκεκριμένο τρίτο κράτος ή οργανισμό.
   2.   Το διοικητικό συμβούλιο αποφασίζει εάν θα προτείνει στο Συμβούλιο να προσθέσει το εν λόγω τρίτο κράτος ή οργανισμό στον κατάλογο.
   3.   Το Συμβούλιο αποφασίζει για την προσθήκη του νέου τρίτου κράτους ή οργανισμού στον κατάλογο τροποποιώντας την παρούσα απόφαση.
   Άρθρο 3
   Η παρούσα απόφαση αρχίζει να ισχύει την 1η Ιανουαρίου 2010.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2009.

            Για το Συμβούλιο

            Η Πρόεδρος

         B. ASK

      (1)  ΕΕ L 121 της 15.5.2009, σ. 37.

      (2)  Βλέπε σελίδα 6 της παρούσας Επίσημης Εφημερίδας.

      ΠΑΡΑΡΤΗΜΑ
      Κατάλογος τρίτων κρατών και οργανισμών με τους οποίους συνάπτει συμφωνίες η Ευρωπόλ:

                  1.

                  Τρίτα κράτη (σε αλφαβητική σειρά):

                              —

                              Αλβανία

                              —

                              Αυστραλία

                              —

                              Βολιβία

                              —

                              Βοσνία-Ερζεγοβίνη

                              —

                              Ελβετία

                              —

                              Ηνωμένες Πολιτείες της Αμερικής

                              —

                              Ινδία

                              —

                              Ισλανδία

                              —

                              Ισραήλ

                              —

                              Καναδάς

                              —

                              Κίνα

                              —

                              Κολομβία

                              —

                              Κροατία

                              —

                              Λιχτενστάιν

                              —

                              Μαρόκο

                              —

                              Μαυροβούνιο

                              —

                              Μολδαβία

                              —

                              Μονακό

                              —

                              Νορβηγία

                              —

                              Ουκρανία

                              —

                              Περού

                              —

                              Πρώην Γιουγκοσλαβική Δημοκρατία της Μακεδονίας (ΠΓΔΜ)

                              —

                              Ρωσική Ομοσπονδία

                              —

                              Σερβία

                              —

                              Τουρκία.

                  2.

                  Οργανισμοί:

                              —

                              Διεθνής Οργάνωση Εγκληματολογικής Αστυνομίας (ΔΟΕΑ) – Ιντερπόλ

                              —

                              Γραφείο των Ηνωμένων Εθνών για τον Έλεγχο των Ναρκωτικών και την Πρόληψη του Εγκλήματος (UNODC)

                              —

                              Παγκόσμια Οργάνωση Τελωνείων


title: Απόφαση του Συμβουλίου, της 29ης Νοεμβρίου 2004, για το διορισμό μελών της Συμβουλευτικής Επιτροπής του Οργανισμού Εφοδιασμού της Ευρατόμ

text:
               9.12.2004

               EL

               Επίσημη Εφημερίδα της Ευρωπαϊκής Ένωσης

               C 305/2

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 29ης Νοεμβρίου 2004
   για το διορισμό μελών της Συμβουλευτικής Επιτροπής του Οργανισμού Εφοδιασμού της Ευρατόμ
   (2004/C 305/02)
   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,
   το άρθρο X του καταστατικού του Οργανισμού Εφοδιασμού της Ευρατόμ (1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ, της 1ης Ιανουαρίου 1995 (2),
   την απόφαση του Συμβουλίου, της 22ας Σεπτεμβρίου 2003, για το διορισμό των μελών της συμβουλευτικής επιτροπής του Οργανισμού Εφοδιασμού της Ευρατόμ (3),
   τη γνώμη της Επιτροπής,
   Εκτιμώντας τα ακόλουθα:

               (1)

               Έχει μείνει κενή μια θέση μέλους της προαναφερόμενης επιτροπής έπειτα από την παραίτηση του κ. Serge GAS που γνωστοποιήθηκε στο Συμβούλιο την 19η Μαΐου 2004.

               (2)

               Πρέπει να πληρωθεί η θέση αυτή.

               (3)

               Την υποψηφιότητα που πρότεινε η γαλλική κυβέρνηση στις 19 Μαΐου 2004,

         ΑΠΟΦΑΣΙΖΕΙ:
   Άρθρο μόνο
   Η κα Jeanne MARCUCCI διορίζεται μέλος της συμβουλευτικής επιτροπής του Οργανισμού Εφοδιασμού της Ευρατόμ για το υπόλοιπο της θητείας αυτής της επιτροπής, δηλαδή έως τις 28 Μαρτίου 2005.

      Βρυξέλλες, 29 Νοεμβρίου 2004.

            Για το Συμβούλιο

            Ο Πρόεδρος

         L. J. BRINKHORST

      (1)  ΕΕ 27 της 6.12.1958, σ. 534/58.

      (2)  ΕΕ L 1 της 1.1.1995, σ. 1.

      (3)  ΕΕ C 232 της 27.9.2003, σ. 1.


Avis juridique important

|

31988D0650

Απόφαση του Συμβουλίου της 21ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες ανταλλαγές τυριών ( 88/650/ΕΟΚ )

Επίσημη Εφημερίδα αριθ. L 362 της 30/12/1988 σ. 0052

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1988  για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών  ( 88/650/ΕΟΚ )   ( 88/650/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι η συμφωνία μεταξύ της Νορβηγίας και της Ευρωπαϊκής Οικονομικής Κοινότητας σχετικά με τις αμοιβαίες συναλλαγές τυριών ( 1 ), που υπογράφηκε στις 31 Ιανουαρίου 1986, καθόρισε τις δασμολογικές ποσοστώσεις που πρέπει να ανοίξουν αντίστοιχα η Κοινότητα και  η Νορβηγία μόνο για τα έτη 1986 έως 1988 - ότι θα πρέπει επομένως να ανανεωθεί η συμφωνία και να καθοριστούν οι ποσοστώσεις αυτές για τα επόμενα έτη -  ότι η Επιτροπή διεξήγαγε για το θέμα αυτό διαπραγματεύσεις με το Βασίλειο της Νορβηγίας και ότι οι διαπραγματεύσεις αυτές κατέληξαν σε συμφωνία,  ΑΠΟΦΑΣΙΖΕΙ :    Άρθρο 1   Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών, εκρίνεται εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .  Άρθρο 2   Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για να υπογράψει τη συμφωνία δεσμεύοντας την Κοινότητα .   Βρυξέλλες, 21 Δεκεμβρίου 1988 .  Για το Συμβούλιο  Η Πρόεδρος  Β . ΠΑΠΑΝΔΡΕΟΥ   ( 1 ) ΕΕ αριθ . L 22 της 29 . 1 . 1986, σ . 25 .    ΠΑΡΑΡΤΗΜΑ  Μηχανισμοί αμοιβαίας πληροφόρησης   Δημιουργούνται οι ακόλουθοι μηχανισμοί πληροφόρησης, για να αποφευχθεί η πρόκληση δυσχερειών στην αγορά της χώρας εισαγωγής, λόγω των τιμών που εφαρμόζουν οι εξαγωγείς .  1 . Η Νορβηγία παρέχει στις υπηρεσίες της Επιτροπής των Ευρωπαϊκών Κοινοτήτων τις ακόλουθες πληροφορίες :  - δύο εβδομάδες πριν από την αρχή κάθε ημερολογιακού τριμήνου, τις προβλέψεις των νορβηγικών εξαγωγών προς την Κοινότητα για το επόμενο τρίμηνο ( προβλεπόμενες ποσότητες, προβλεπόμενες τιμές "ελεύθερο στα νορβηγικά σύνορα", προβλεπόμενες αγορές  προορισμού ),  - τρεις εβδομάδες μετά το τέλος κάθε ημερολογιακού τριμήνου, τις νορβηγικές εξαγωγές που όντως πραγματοποιήθηκαν προς την Κοινότητα κατά το προηγούμενο τρίμηνο ( εξαχθείσες ποσότητες, τιμές "ελεύθερο στα νορβηγικά σύνορα" που εφαρμόστηκαν στην πράξη,  χώρες μέλη της Κοινότητας προς τα οποία πραγματοποιήθηκαν οι εξαγωγές ).  2 . Οι υπηρεσίες της Επιτροπής των Ευρωπαϊκών Κοινοτήτων παρέχουν ανά τρίμηνο τις δηλώσεις τιμών καθώς και οποιεσδήποτε άλλες χρήσιμες πληροφορίες που αφορούν την αγορά των εγχώριων και εισαγόμενων τυριών .


title: 2009/441/ΕΚ: Απόφαση του Συμβουλίου, της 25ης Μαΐου 2009 , για το διορισμό στην Επιτροπή των Περιφερειών ενός τακτικού μέλους από την Ιταλία

text:
               11.6.2009

               EL

               Επίσημη Εφημερίδα της Ευρωπαϊκής Ένωσης

               L 148/17

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Μαΐου 2009
   για το διορισμό στην Επιτροπή των Περιφερειών ενός τακτικού μέλους από την Ιταλία
   (2009/441/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της κυβέρνησης της Ιταλίας,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1),

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω λήξης της θητείας του κ. Renato SORU,

         ΑΠΟΦΑΣΙΖΕΙ:
   Άρθρο 1
   Διορίζεται ως μέλος στην Επιτροπή των Περιφερειών, για το εναπομένον διάστημα της τρέχουσας θητείας, ήτοι έως τις 25 Ιανουαρίου 2010:
   Ο κ. Ugo CAPPELLACCI, Presidente della Regione Sardegna.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Βρυξέλλες, 25 Μαΐου 2009.

            Για το Συμβούλιο

            Ο Πρόεδρος

         J. ŠEBESTA

      (1)  ΕΕ L 56 της 25.2.2006, σ. 75.


Avis juridique important

|

31993D0737

93/737/ΕΚ: Απόφαση του Συμβουλίου της 13ης Δεκεμβρίου 1993 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά ορισμένους διακανονι σμούς του γεωργικού τομέα

Επίσημη Εφημερίδα αριθ. L 346 της 31/12/1993 σ. 0017 - 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά ορισμένους διακανονι σμούς του γεωργικού  τομέα (93/737/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 3 πρώτο εδάφιο,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι στο πλαίσιο των διαπραγματεύσεων για τον Ευρωπαϊκό Οικονομικό Χώρο (ΕΟΧ) κατέστη δυνατή η διαπραγμάτευση συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά ορισμένους  διακανονισμούς του γεωργικού τομέα- ότι η εν λόγω συμφωνία αποτελεί αναπόσπαστο μέρος της αποτελεσμάτων των διαπραγματεύσεων για τον ΕΟΧ και ουσιαστικό στοιχείο για την έγκριση από την Κοινότητα της συμφωνίας ΕΟΧ- ότι η εν λόγω συμφωνία πρέπει να εγκριθεί,  ΑΠΟΦΑΣΙΖΕΙ:   Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ορισμένους διακανονισμούς του γεωργικού τομέα.  Το κείμενο της συμφωνίας επισυνάπτεται στην απόφαση 93/239/ΕΟΚ του Συμβουλίου της 15ης Μαρτίου 1993 σχετικά με τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Οικδονομικής Κοινότητας, αφενός, και της Δημοκρατίας της Αυστρίας,  της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Δημοκρατίας της Φινλανδίας, αφετέρου, για την προσωρινή εφαρμογή των συμφωνιών περί ορισμένων διακανονισμών του γεωργικού τομέα, που υπεγράφησαν από τα ίδια  μέρη στο Πόρτο στις 2 Μαΐου 1992 (2).   Άρθρο 2  Ο Πρόεδρος του Συμβουλίου προβαίνει στην κοινοποίηση της έγκρισης της συμφωνίας από την Κοινότητα (3).  Βρυξέλλες, 13 Δεκεμβρίου 1993.  Για το Συμβούλιο Ο Πρόεδρος Ph. MAYSTADT  (1) ΕΕ αριθ. C 305 της 23. 11. 1992, σ. 61.(2) ΕΕ αριθ. L 109 της 1. 5. 1993, σ. 1.(3) Βλέπε σ. 35 της παρούσας Επίσημης Εφημερίδας.


title: 2014/698/ΕΕ: Απόφαση του Ευρωπαϊκού Κοινοβουλίου και του Συμβουλίου, της 25ης Σεπτεμβρίου 2014 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/001 EL/Nutriart από την Ελλάδα)

text:
               8.10.2014

               EL

               Επίσημη Εφημερίδα της Ευρωπαϊκής Ένωσης

               L 292/16

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 25ης Σεπτεμβρίου 2014
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/001 EL/Nutriart από την Ελλάδα)

      (2014/698/ΕΕ)

   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τον κανονισμό (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (2), και ιδίως το άρθρο 12,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (3), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου (4) ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.

               (2)

               Το ΕΤΠ δεν υπερβαίνει το μέγιστο ετήσιο ποσό των 150 εκατ. EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013.

               (3)

               Η Ελλάδα υπέβαλε αίτηση για κινητοποίηση του ΕΤΠ όσον αφορά τις απολύσεις στην επιχείρηση Nutriart Α.Β.Ε.Ε. και σε 25 προμηθευτές και κατάντη παραγωγούς: στην ΑΡ. ΖΙΓΚΑΣ & ΣΙΑ και σε 24 αυτοαπασχολούμενους των οποίων η δραστηριότητα έπαυσε και εξαρτιόταν από την κύρια επιχείρηση, στις 5 Φεβρουαρίου 2014, και τη συμπλήρωσε με πρόσθετες πληροφορίες κατά τα προβλεπόμενα στο άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, όπως ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Ελλάδα αποφάσισε να παρέχει εξατομικευμένες υπηρεσίες συγχρηματοδοτούμενες από το ΕΤΠ και σε νέους ΕΕΑΚ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 6 096 000 EUR σχετικά με την αίτηση που υπέβαλε η Ελλάδα,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 6 096 000 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Σεπτεμβρίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         S. GOZI

      (1)  ΕΕ L 347 της 20.12.2013, σ. 855.

      (2)  ΕΕ L 347 της 20.12.2013, σ. 884.

      (3)  ΕΕ C 373 της 20.12.2013, σ. 1.

      (4)  Κανονισμός (ΕΚ) αριθ. 546/2009 του Ευρωπαϊκού Κοινοβουλίου και του Συμβουλίου, της 18ης Ιουνίου 2009, για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση (ΕΕ L 167 της 29.6.2009, σ. 26).


title: Απόφαση (ΕΕ) 2017/1792 του Συμβουλίου, της 29ης Μαΐου 2017, για την υπογραφή, εξ ονόματος της Ένωσης, και προσωρινή εφαρμογή της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση

text:
               6.10.2017

               EL

               Επίσημη Εφημερίδα της Ευρωπαϊκής Ένωσης

               L 258/1

         ΑΠΌΦΑΣΗ (ΕΕ) 2017/1792 ΤΟΥ ΣΥΜΒΟΥΛΊΟΥ
   της 29ης Μαΐου 2017
   για την υπογραφή, εξ ονόματος της Ένωσης, και προσωρινή εφαρμογή της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 21 Απριλίου 2015 το Συμβούλιο εξουσιοδότησε την Επιτροπή να αρχίσει διαπραγματεύσεις με τις Ηνωμένες Πολιτείες της Αμερικής για μια συμφωνία σχετικά με τις αντασφαλίσεις. Οι διαπραγματεύσεις ολοκληρώθηκαν επιτυχώς με την ανταλλαγή επιστολών μεταξύ των επικεφαλής διαπραγματευτών στις 12 Ιανουαρίου 2017.

               (2)

               Θα πρέπει να υπογραφεί η διμερής συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση («συμφωνία»).

               (3)

               Προκειμένου να καταστεί δυνατή η σύσταση της μεικτής επιτροπής στο πλαίσιο της συμφωνίας, η οποία θα παράσχει στην Ένωση και τις Ηνωμένες Πολιτείες της Αμερικής ένα φόρουμ για την ανταλλαγή πληροφοριών για την ορθή εφαρμογή της συμφωνίας, και για να καταστεί δυνατή η εφαρμογή εναρμονισμένων πρακτικών από τις εποπτικές αρχές στην Ένωση όσον αφορά την εποπτεία ομίλων που είναι ήδη εφικτές βάσει του ισχύοντος νομικού πλαισίου της Ένωσης στον εν λόγω τομέα, θα πρέπει να εφαρμοστούν προσωρινά τα άρθρα 4 και 7 της συμφωνίας, εν αναμονή της ολοκλήρωσης των αναγκαίων διαδικασιών για τη σύναψη της συμφωνίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης, της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση, υπό την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Τα άρθρα 4 και 7 της συμφωνίας εφαρμόζονται προσωρινά, σύμφωνα με τα άρθρα 9 και 10 της συμφωνίας (1), μέχρι να ολοκληρωθούν οι αναγκαίες διαδικασίες για τη σύναψη της συμφωνίας.
   Άρθρο 4
   Η Επιτροπή εκπροσωπεί την Ένωση στη μεικτή επιτροπή που προβλέπεται στο άρθρο 7 της συμφωνίας, έχοντας λάβει υπόψη τις απόψεις της ομάδας εργασίας του Συμβουλίου για τις χρηματοοικονομικές υπηρεσίες, και ενημερώνει την εν λόγω ομάδα εργασίας, όποτε ενδείκνυται και τουλάχιστον σε ετήσια βάση, σχετικά με την πρόοδο που έχει επιτευχθεί όσον αφορά την εφαρμογή της συμφωνίας.
   Άρθρο 5
   Οποιεσδήποτε θέσεις θα πρέπει να εκφραστούν εξ ονόματος της Ένωσης εκδίδονται σύμφωνα με τις Συνθήκες και, ως εκ τούτου, από το Συμβούλιο όπως προβλέπεται στο άρθρο 16 παράγραφος 1 της Συνθήκης για την Ευρωπαϊκή Ένωση ή στο άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
   Άρθρο 6
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 29 Μαΐου 2017.

            Για το Συμβούλιο

            Ο Πρόεδρος

         C. CARDONA

      (1)  Η ημερομηνία προσωρινής ισχύος της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


78/898/ΕΟΚ: Απόφαση του Συμβουλίου, της 30ής Οκτωβρίου 1978, περί σύναψης συμφωνίας μεταξύ της Ευρωπαϊκής Οικονομικής Κοινότητας και της Φινλανδίας με βάση το άρθρο XXVIII της Γενικής Συμφωνίας Δασμών και Εμπορίου (GATT) σχετικά με τα ενοποιημένα προϊόντα 1 έως 22 του Φινλανδικού δασμολογίου


Avis juridique important

|

31993D0538

93/538/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Οκτωβρίου 1993 για την αποδοχή ανάληψης υποχρέωσης σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων διαγραφόμενων προγραμματιζόμενων μνημών μόνο ανάγνωσης (EPROM) (erasable programmable read only memories) καταγωγής Ιαπωνίας

Επίσημη Εφημερίδα αριθ. L 262 της 21/10/1993 σ. 0064 - 0066

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Οκτωβρίου 1993 για την αποδοχή ανάληψης υποχρέωσης σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων διαγραφόμενων προγραμματιζόμενων μνημών μόνο ανάγνωσης (EPROM) (erasable programmable  read only memories) καταγωγής Ιαπωνίας(93/538/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως τα άρθρα 10 και 14,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον κανονισμό (ΕΟΚ) αριθ. 2423/88,  Εκτιμώντας ότι:   Ι. Προηγούμενη έρευνα  (1) Το Συμβούλιο, με τον κανονισμό (ΕΟΚ) αριθ. 577/91 (2) επέβαλε οριστικό δασμό αντιντάμπινγκ στις εισαγωγές ορισμένων τύπων ηλεκτρονικών μικροκυκλωμάτων γνωστών ως EPROM (διαγραφόμενες προγραμματιζόμενες μνήμες μόνο ανάγνωσης,  καταγωγής Ιαπωνίας, και η Επιτροπή, με την απόφαση 91/131/ΕΟΚ (3), αποδέχθηκε αναλήψεις υποχρεώσεων που προτάθηκαν εκ μέρους ορισμένων παραγωγών εταιρειών όσον αφορά τη διαδικασία αντιντάμπινγκ.  (2) Οι αναλήψεις υποχρεώσεων έχουν ως αποτέλεσμα να εξασφαλίζουν ότι οι τιμές πώλησης που προσφέρουν οι εν λόγω παραγωγοί EPROM στην Κοινότητα δεν πέφτουν κάτω από ορισμένο επίπεδο το οποίο θεωρείται κατάλληλο ώστε να αναιρείται σε ικανοποιητικό βαθμό η  σημαντική ζημία που προκλήθηκε στις καταγγέλουσες εταιρείες από τις εισαγωγές καταγωγής Ιαπωνίας που αποτέλεσαν αντικείμενο ντάμπινγκ. Οι εν λόγω τιμές αναπροσαρμόζονται ανά τρίμηνο με βάση έναν τύπο που περιέχεται στις αναλήψεις υποχρεώσεων και το  κόστος παραγωγής που ισχύει για όλες τις παραγωγούς εταιρείες από τις οποίες έχουν γίνει δεκτές αναλήψεις υποχρεώσεων.   ΙΙ. Προϊόν που καλύπτεται από τη διαδικασία  (3) Η έρευνα επανεξέτασης κάλυψε μνήμες EPROM όπως ορίζεται στον κανονισμό (ΕΟΚ) αριθ. 577/91.   ΙΙΙ. Έρευνα επανεξέτασης  (4) Τον Ιούλιο του 1992, η Επιτροπή, σύμφωνα με το άρθρο 14 του κανονισμού (ΕΟΚ) αριθ. 2423/88 κίνησε διαδικασία μερικής επανεξέτασης (4), του κανονισμού (ΕΟΚ) αριθ. 577/91 όσον αφορά τα προϊόντα EPROM που παράγονται στην  Ιαπωνία στο πλαίσιο συμφωνίας μεταξύ της Intel Corporation (που στο εξής καλείται Intel) και της Nippon Steel Semiconductor (που στο εξής καλείται NPNX) (5) μετά τη διάθεση επαρκών στοιχείων εκ μέρους των εταιρειών, τα οποία αποδεικνύουν ότι μπορούν να  θεωρηθούν ως νέες στο χώρο.  (5) Στο πλαίσιο της έρευνας, η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για τους σκοπούς της εν λόγω διαδικασίας και πραγματοποίησε έρευνα στις εγκαταστάσεις της εταιρείας NPNX, Tateyama στην Ιαπωνία.   IV. Πορίσματα της έρευνας  (6) Η έρευνα έδειξε ότι η Intel και η NPNX σύναψαν τη συμφωνία τους τον Μάρτιο του 1991 και ότι άρχισαν την εμπορική παραγωγή των EPROM στην Ιαπωνία βάσει αυτής της συμφωνίας το πρώτο εξάμηνο του 1993, δηλαδή μετά την αρχική  περίοδο που κάλυψε η έρευνα (από την 1η Απριλίου 1986 έως τις 31 Μαρτίου 1987). Επιπλέον, αποδείχθηκε ότι στο πλαίσιο της συμφωνίας μεταξύ της Intel και της NPNX, το συνολικό προϊόν της τελευταίας πωλήθηκε στην Intel και ότι η Intel είχε πλήρη έλεγχο της παραγωγής του εν λόγω προϊόντος.  (7) Επιπλέον, η έρευνα αποκάλυψε ότι η Intel δεν εξήγαγε στην Κοινότητα κανένα μέρος των EPROM που παρήχθησαν στο πλαίσιο της συμφωνίας με την NPNX κατά τη διάρκεια της περιόδου έρευνας που διεξήχθη στο πλαίσιο της παρούσας διαδικασίας επανεξέτασης αλλά  ότι είχε σοβαρή πρόθεση να πράξει τοιουτοτρόπως μετά την αποδοχή της ανάληψης υποχρέωσης που πρότεινε στην Επιτροπή.  (8) Κατά τη διάρκεια της έρευνας της παρούσας επανεξέτασης, η Intel γνωστοποίησε στην Επιτροπή ότι έχει συνάψει συμφωνία με την Sharp Corporation (Sharp), παρόμοια με τη συμφωνία μεταξύ της Intel και της NPNX. Η συμφωνία αυτή είχε συναφθεί μετά την  υποβολή της αίτησης επανεξέτασης από την Intel. Η Sharp είναι μια από τις εταιρείες από τις οποίες έχουν γίνει δεκτές αναλήψεις υποχρεώσεων κατά την αρχική διαδικασία.  Η Intel υπέβαλε λεπτομερή στοιχεία σχετικά με την εν λόγω συμφωνία, τα οποία αποδεικνύουν ότι η συμφωνία μεταξύ της Intel και της Sharp είναι παρόμοια με τη συμφωνία μεταξύ της Intel και της NPNX ως προς τις διατάξεις που αφορούν τη μεταφορά  τεχνολογίας, τον έλεγχο της παραγωγής και την εμπορία του εν λόγω προϊόντος.  (9) Λαμβάνοντας υπόψη τις συμφωνίες παραγωγής που συνήφθηκαν με την NPNX και τη Sharp, η Επιτροπή κατέληξε στο συμπέρασμα ότι η Intel μπορεί να θεωρηθεί ως ο παραγωγός των εν λόγω προϊόντων.  (10) Όσον αφορά την κανονική αξία των προϊόντων της Intel, αποδείχθηκε ότι ήταν χαμηλότερη από την τιμή της ανάληψης υποχρέωσης, εφαρμόζοντας, κατά την περίοδο της έρευνας, την ίδια μεθοδολογία όπως και για τους υπόλοιπους ιάπωνες παραγωγούς.  (11) Νέα έρευνα όσον αφορά τη ζημία δεν διεξήχθη διότι ούτε ζητήθηκε ούτε κρίθηκε αναγκαία.   V. Αναλήψεις υποχρεώσεων  (12) Με βάση τα πορίσματα της έρευνας, εκτιμάται ως ενδεδειγμένη η αποδοχή από την Επιτροπή της ανάληψης υποχρέωσης που προτείνεται εκ μέρους της Intel και η οποία είναι σύμφωνη με εκείνες που έχουν προτείνει οι υπόλοιποι  ιάπωνες παραγωγοί. Είναι γεγονός ότι οποιαδήποτε άλλη απόφαση θα μπορούσε να θεωρηθεί ότι εισάγει διακρίσεις είτε για την Intel, είτε για τους υπόλοιπους ιάπωνες παραγωγούς.  (13) Οι καταγγέλουσες εταιρείες και η Intel ενημερώθηκαν σχετικά με τα ουσιώδη πραγματικά περιστατικά και εκτιμήσεις, ιδίως όσον αφορά τον υπολογισμό της κανονικής αξίας, βάσει των οποίων η Επιτροπή προτίθετο να αποδεχθεί την ανάληψη υποχρέωσης που  πρότεινε η Intel και τους δόθηκε κάθε ευκαιρία για να διατυπώσουν τις παρατηρήσεις τους.  (14) Δεν υπεβλήθη καμία σχετική παρατήρηση.  (15) Σε περίπτωση που η ανάληψη υποχρέωσης αποσυρθεί από τον ενδιαφερόμενο παραγωγό ή αν η Επιτροπή έχει λόγο να πιστεύει ότι η εν λόγω ανάληψη υποχρέωσης έχει παραβιαστεί, η Επιτροπή έχει το δικαίωμα, δυνάμει του άρθου 10 παράγραφος 6 του κανονισμού  (ΕΟΚ) αριθ. 2423/88, να επιβάλλει αμέσως προσωρινό δασμό με βάση τα πορίσματα και τα συμπεράσματα της έρευνας που διεξήχθη στο πλαίσιο της παρούσας διαδικασίας επανεξέτασης. Στη συνέχεια είναι δυνατό να επιβληθεί από το Συμβούλιο οριστικός δασμός με  βάση τα στοιχεία που συγκεντρώθηκαν στο πλαίσιο της έρευνας.  (16) Ζητήθηκε η γνώμη της συμβουλευτικής επιτροπής σχετικά με την αποδοχή της προτεινόμενης ανάληψης υποχρέωσης και δεν διατυπώθηκαν αντιρρήσεις.  (17) Εφόσον η παρούσα έρευνα αφορά μόνο έναν συγκεκριμένο ιάπωνα παραγωγό, τα μέτρα που περιέχονται στον κανονισμό (ΕΟΚ) αριθ. 577/91 δεν τροποποιούνται ούτε επιβεβαιώνονται κατά την έννοια του άρθρου 15 παράγραφος 1 του κανονισμού (ΕΟΚ) αριθ. 2423/88  και επομένως παραμένει αμετάβλητη η ημερομηνία με την οποία προβλέπεται να λήξει η ισχύς τους σύμφωνα με την εν λόγω διάταξη,  ΑΠΟΦΑΣΙΖΕΙ:   Άρθρο μόνο  Γίνεται δεκτή η ανάληψη υποχρέωσης η οποία προτάθηκε εκ μέρους της Intel Corporation σχετικά με τη διαδικασία αντιντάμπινγκ όσον αφορά τις εισαγωγές ορισμένων τύπων ηλεκτρονικών μικροκυκλωμάτων γνωστών ως EPROM, καταγωγής Ιαπωνίας.  Η εν λόγω αποδοχή παράγει αποτελέσματα την ημέρα έναρξης ισχύος του κανονισμού (ΕΟΚ) αριθ. 2860/93 του Συμβουλίου (6).  Βρυξέλλες, 18 Οκτωβρίου 1993.  Για την Επιτροπή Leon BRITTAN Αντιπρόεδρος  (1) ΕΕ αριθ. L 209 της 2.8.1988, σ. 1.  (2) ΕΕ αριθ. L 65 της 12.3.1991, σ. 1.  (3) ΕΕ αριθ. L 65 της 12.3.1991, σ. 42.  (4) ΕΕ αριθ. C 181 της 17.7.1992, σ. 7.  (5) Η Intel είχε συνάψει αρχικά τη συμφωνία υπεργολαβίας με την ΝΒΜ Semiconductor Co. Ltd, αλλά αυτή η εταιρεία μετονομάστηκε ΝΡΝΧ μετά την εξαγορά της από την Nippon Steel Corporation, Τόκυο, Ιαπωνία το Μάρτιο του 1993. Δεν επήλθαν τροποποιήσεις στη  συμφωνία με την Intel εξαιτίας αυτών των αλλαγών.  (6) Βλέπε σελίδα 1 της παρούσας Επίσημης Εφημερίδας.